
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.874.2/2/87 ΑΣ. 7860 (1) 

Έλεγχος και έγκριση Ισολογισμού - Απολογισμού του 
Ταμείου ΙΤρονοίας Ναυτικού (Τ.Π.Ν.) έτους 1986. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) 1 ο άρθρο 13 του Ν.Δ. 2997/54 «Περί Ισολογισμού 


Ταμείου Προνοίας Ναυτικού». 


β) Τα άρθρα 30, 31 του Ν.Δ. 496/74 «Περί Απολογι¬ 
σμού, Ισολογισμού Ν.Π.Δ.Δ. και ελέγχου αυτών». 

γ) Το Π.Δ. 1079/9.ΤΙ.77 «Περί εξαιρέσεως εν όλωήεν 
μέρει Ν.Π.Δ.Δ. εποπτευόμενων υπό ΥΕΘΑ εκ της εφαρ¬ 
μογής των διατάξεων του Ν.Δ. 496/74 κλπ. «(ΦΕΚ 354Α/ 
16.11.77). 

δ) Τη με αριθ. 072.2/7/Γ 1564 κοινή απόφαση του 
Πριοθυπουργού και του Αντιπροέδρου της Κυβέρνησης και 
Υπουργού Εθνικής Άμυνας μ.ε θέμα «Ανάθεση Αρμοδιο¬ 
τήτων Υπουργού Εθνικής Άμυνας στους Υφυπουργούς Ε¬ 
θνικής Άμυνας» (ΦΕΚ 784Β/7.11.86). 

ε) Τη με αριθ. 874.2/1/87 από 30.4.87 απόφαση ί'. 
ΕΘ.Α./ΓΕΝ «Περί συστάσεως Εξελεγκτικής Επιτροπής 
ελέγχου του Ισολογισμού - Απολογισμού του ΤΠΝ έτους 

1986». 

στ) Την από 21.7.87 Έκθεση της Εξελεγκτικής Επι¬ 
τροπής, αποφασίζουμε: 

Εγκρίνουμε τον Ισολογισμό του Ταμείου Προνοίας Ναυ¬ 
τικού οικονομικής χρήσεως 1986, ύψους τριάντα εννέα εκα¬ 
τομμυρίου εννιακοσίων δεκατεσσάρων χιλιάδων επτακο¬ 
σίων πενήντα δύο δρχ. (39.914.752), καθώς και τον Απο-' 
λογισμό, ο οποίος εμφανίζει σύνολο εισπράξεων τριάντα 
εκατομμύρια εβδομήντα επτά χιλιάδες οκτακόσιες ενενήντα 
εννέα δρχ. (30.077.899) και σύνολο πληρο>μών είκοσι τρία 
εκατομμύρια εκατόν ενενήντα οκτώ χιλιάδες πεντακόσιες ενε¬ 
νήντα δύο δρχ. (23.198.592), όπως βεβαιώθηκαν από την 
εξελεγκτική επιτροπή. 

Η απόφαση αυτή να δημοσιευθεί στην Ιίφημερίδα της 
Κυβερνήσεως. 

Αθήνα, 2 Οκτωβρίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 


Αριθ. Α- 173·5/ί57ο (2) 

Καθορισμός αριθμού συνεργατών που θα απασχοληθούν με 
σύμβαση έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: . 

της παρ., 2 του άρθρου 22 του Ν. 1288/82 «περί 
ρυθμίσεως θεμάτων αρμοδιότητας Υπουργείου Προεδρίας 
της Κυβέρνησης και της ΥΕΝΕΔ, καθώς και άλλων δια¬ 
τάξεων», 

ΕΦΗΜΕΡΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) της τεχρ. 6 του άρθρου 9 του Ν. 1256/82 «περί πολυ¬ 
θεσίας, πολυαπασχόλησης και καθιέρωσης ανώτατου ορίου- 
απολαβών στο δημόσιο τομέα κ.λπ.», 

2. Την Πράξη του Υπουργού Προεδρίας της Κυβέρνησης 
αριθ. 28/23.1.87 «Έγκριση ανάθεσης έργου μ% μίσθωση 
από το Υπουργείο Εθνικής Οικονομίας». 

3. Την ανάγκη εκπόνησης ορισμένου έργου, αποφασί¬ 
ζουμε: 

1. Καθορίζουμε, ένας (1) συνεργάτης, με εξειδίκευση 
στα υδρογεωλόγικά· θέματα, νά ασχοληθεί σ-ο Υπουργείο 
Εθνικής Οικονομίας, με ανάθεση έργου με μίσθωση. 

1. Η χρονική διάρκεια· της απασχόλησής του θα είναι 
έξι .(6) μήνες, με την. προϋπόθεση ότι η .ανάθεση αυτή δεν 
εμπίπτει στις απαγορευτικές διατάξεις του Ν. 1256/82 
και ότι υπάρχουν οι , σχετικές πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠ. ΚΑΚΛΑΜΑΝΗΣ ΚΩΣΤΑΣ ΣΗΜΙΤΗΣ 


Αρι*8. Α/35Ρ7 (3) 


Απασχόληση προσωπικού του ΚΕΠΕ κατά τα Σάββατα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας ϋπόψη: 

1. Τις διατάξεις: 

α) του Ν,Δ. 4356/1964 «περί μετονομασίας του Κέντρου 
Οικονομικών Ερευνών (ΚΟΕ) κλπ.», 

β) του Β.Δ. 630/1964 «περί οργανώσεως, διοικήσεως 
και λειτουργίας του Κέντρου Προγραμματισμού και Οι¬ 
κονομικών Ερευνών (ΚΕΠΕ) κ.λπ.» (ΦΕΚ 178Α), 

γ) του Ν. 1558/1985 «Κυβέρνηση και Κυβερνητικά 
Όργανα», 

δ) της παρ. 10 του άρθρου 1 της.από 29/30 Δεκεμβρίου 
1980 Π.Ν.Π. (ΦΕΚ 299Α), που κυρώθηκε με το Ν. 
1157/1981, 

ε) του.άρθρου 4 του Π.Δ. 437/1985 «καθορισμός και 
ανακατανομή αρμοδιοτήτων των Υπουργείων». 

2. Τις ειδικότερες και έκτακτες ανάγκες του ΚΕΠΕ, 
για την αντιμετώπιση των οποίων επιβάλλεται κατά τη 
διάρκεια της εκπόνησης και εφαρμογής του Πενταετούς 
Προγράμματος Οικονομικής και Κοινωνικής Ανάπτυξης της 
Χώρας, η απασχόληση προσωπικού του κατά τα Σάββατα, 
αποφασίζουμε: 

1. Το ΚΕΠΕ δύναται ν’ απασχολεί κατά τα Σάββατα, 
μέχρι το τέλος του 1989 για τις ανάγκες της εκπόνησης 
και εφαρμογής του Πενταετούς Προγράμματος Οικονο- 
νομικής και Κοινωνικής Ανάπτυξης της Χώρας 1987 - 
1992 και τις λοιπές δραστηριότητές του, κατά πλήρες ωρά. 
ριο εργασίας, μέχρι του ημίσεος του υπηρετούντος κατά κα_ 
τηγορία και κλάδο προσωπικού του. 

2. Στο απασχολούμενο κατά τα Σάββατα πιο πάνω 
προσωπικό του ΚΕΠΕ παρέχεται υποχρεωτικά αναπληρω¬ 
ματική" μέρα ανάπαυσης κατά τη Δευτέρα της επόμενης 
εβδομάδας και στην περίπτωση που η μέρα αυτή συμπί¬ 
πτει με αργία παρέχεται άλλη εργάσιμη μέρα της αυτής 
εβδομάδας, κατά την κρίση της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1987 

Ο ΥΠΟΥΡΓΟΣ 

ΚΩΣΤΑΣ ΣΗΜΙΤΗΣ 

Σύσταση διοικητικών τομέων στο Υπ. Εργασίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Σύμφωνα με: 

- 1; Τ;ίς διατάξεις του άρθρου 28 του Ν. 1558/1985 «Κυ¬ 

βέρνηση και Κυβερνητικά Όργανα» (ΦΕΚ 137/Α/26.7. 
1985).· 

2. Τις διατάξεις του άρθρου 11 του Ν. 158§/1986 «Βαθ¬ 
μολογική διάρθρωση των θέσεων του Δημοσίου κ.λπ.», 

(ΦΕΚ 37/Α/1,4.1986).. 

3. Τη 2389/13.2.1987 κοινή" απόφαση του Πρωθυ¬ 
πουργού και του Υπουργού Οικονομικών (ΦΕΚ 81/Β/1987) 
«ανάθεση αρμοδιοτήτων του Υφυπουργού Οικονομικών». 

4. Την ανάγκη εναρμόνισης και συντονισμού της λει¬ 
τουργίας περισσότερων της μιας, συναφών <Υπηρεσ.ιών του 
του Υπουργείου Εργασίας, αποφασίζουμε: 

I. Συνιστούμε στο Υπουργείο Εργασίας δύο (2) διοι¬ 
κητικούς τομείς, καθένας των οποίων συγκροτείται από τις 
παρακάτω Υπηρεσίες του Υπουργείου. 

1) Διοικητικός Τομέας Απασχόλησης, με αρμοδιότητες 
το αντικείμενο Διευθύνσεων και Υπηρεσιών: 

α) Απασχόλησης 
β) Επαγγελματικής Κατάρτισης 
γ) Διεθνών Σχέσεων 

δ) Υπηρεσίας Σχέσεων μετά των Ευρωπαϊκών Κοινο¬ 
τήτων. 

2) Διοικητικός Τομέας Συνθηκών Εργασίας, Υγείας και 
Ασφάλειας των Εργαζομένων, με αρμοδιότητες το αντι¬ 
κείμενο των Διευθύνσεων και Υπηρεσιών:, 

α) Συνθηκών Εργασίας 

β) Κέντρου Υγιεινής και Ασφάλειας της Εργασίας 
γ) Οργάνωσης Επιθεωρήσεων Εργασίας 
Π. Συνιστούμε δύο (2) θέσεις μετακλητών Ειδικών Γραμ¬ 
ματέων, με βαθμό 2ο της κατηγορίας των ειδικών θέσεων, 
που θα προΐσταντάι των παραπάνω Διοικητικών Τομέων. 
(Αριθ. βεβ. Υ.Ε.Ε. 96614/1706/20.10.87). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου .1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΣΠΥΡΟΣ ΚΑΑΟΥΔΗΣ 

ΕΡΓΑΣΙΑΣ 

ΓΙΩΡΓΟΣ ΓΕΝΗΗΜΑΤΑΣ 


Α:ρ$. 969-54 (5). 


Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό · Γραμματέα, Ειδικούς 
Γραμματείς, 'Προϊσταμένους" Δ/νσεων κάι Υπηρεσιών 
και Προϊσταμένους Τμημάτων. 

Ο ΥΠΟΥΡΓΟΣ ΕΡΓΑΣΙΑΣ 

Σύμφωνα με : 

1. Τις διατάξεις του άρθρου 29-του Ν. 1558/85 «Κυβέρ¬ 
νηση και Κυβερνητικά Όργανα». · 

2. Τις διατάξεις του Ν. 1232/82 «Επαναφορά σε ισχύ, 
τροποποίηση, κ.λπ.». 

3.. Τις ύιαταξεις του II.Δ. Γ156/7'7 «περί Οργανισμού 
του Υπουργείου Εργασίας». 

4. Την ,αρίθμ. 96589"/87 'κοινή άπόφαση -των. Υπουργών 
Προεδρίας της Κυβέρνησης και Εργασίας και του Υφυπουρ¬ 
γού Οικονομικών «Σύσταση Διοικητικών Τομέων», αποφα¬ 
σίζουμε : 




ΕΦΗΜΕΡ1Σ ΤΗΣ'ΚΥΒ ΕΡΝΜΣ ΕΩΣ “(ΤΕΥΧΟΣ ΔΕΥΤΕΡΟ) 

Άρ&.ρο 1. 

Ο Γενικός 1 Γραμματέα του Υπουργείου προίσταται μετά 
τον Υπουργό όλων των Υπηρεσιών του Υπουργείου, προσυ¬ 
πογράφει ·όλα τα ·έγγραφα που υπογράφει ο Υπουργός εκτός 
των εγγράφων αρμοδιότητας των Υπηρεσιών των Διοικητικών 
τομέων απασχόλησης και συνθηκών εργασίας, υγείας και 
ασφάλειας των εργαζομένων και ασκεί ειδικότερα-τις-αρμο- 
διότητες που ορίζονται στα παρακάτω άρθρα. 

Άρθρο 2. 

Στο Γενικό Γραμματέα του Υπουργείου μεταβιβάζουμε : 

1. Την άσκηση των αρμοδιοτήτων του αντικειμένου των 
Δ/νσεων : 

Όρων Εργασίας 

Συλλογικών Σχέσεων και Διαφορών 

Μετεργασιακής Μέριμνας 

Οργάνωσης και Εκπαίδευσης 

Εποπτείας Οργανισμών. 

2. Την έκδοση γενικών εγκυκλίων σε όλα τα θέματα του 
Υπουργείου. 

3. Την υπογραφή εγγράφων αρμοδιότητας περισσότερων 
Διευθύνσεων του Υπουργείου. 

4. Την υπογραφή όλων των εγγράφων επανεξέτασης 
αιτήσεων, υπομνημάτων, αναφορών, παραπόνων και καταγ¬ 
γελιών πολιτών εναντίον ενεργειών ή απαντήσεων των ορ¬ 
γάνων των Κεντρικών Υπηρεσιών του Υπουργείου, με εξαί¬ 
ρεση τα έγγραφα που υπόγραψε ο ίδιος ο Υπουργός. 

Άρθρο 3. 

Οι ειδικοί Γραμματείς .του Υπουργείου, προ'ίστανται των 
υπηρεσιών των Διοικητικών Τομέων και προσυπογράφουν 
όλα τα έγγραφα που προέρχονται από τις υπαγόμενες σ’ 
αυτούς υπηρεσίες και υπογράφει .ο Υπουργός ή ο-Γενικός 
Γραμματέας. 

Άρθρο 4. 

Αρμοδιότητες Διευθυντών. 

Στους Διευθυντές, Προϊσταμένους των Διευθύνσεων καί 
Υπηρεσιών του Υπουργείου, αναθέτουμε την υπογραφή των 
κάτωθι αποφάσεων, πράξεων και εγγράφων που αναφέρονται 
στις αρμοδιότητες της Δ/νσεώς τους : 

1. Των εγκυκλίων και οδηγιών με τις οποίες παρέχονται 
διευκρινίσεις και οδηγίες. 

2. Των εγγράχων με τα οποία παρέχονται πληροφορίες 
σε αναφορές υπηρεσιών και ιδιωτών. 

3. Των εγγράφων προς δημόσιες Αρχές με τα οποία παρέ¬ 
χονται ήΧητούνται πληροφορίες και στοιχεία. 

4. Των τηλεγραφημάτων εσωτερικού και εξωτερικού, 
πληροφοριακού ή προπαρασκευαστικού χαρακτήρα. 

5. Των βεβαιώσειυν και πιστοποιητικών σε θέματα .που 
μπορούν σύμφωνα με το νόμο να βεβαιωθούν από τα τηρού¬ 
μενα στην Υπηρεσία στοιχεία. 

6. Την υπογραφή των εγγράφων με τα οποία αποστέλ- 
λονται στο Συμβούλιο της Επικράτειας ή στ’ αρμόδια Διοικη¬ 
τικά Δικαστήρια στοιχεία ή πληροφορίες για αιτήσεις ακυ- 
ρώσεως που αφορούν τη Δ/νσή τους και τα οποία προσυπο¬ 
γράφονται από το Νομικό Σύμβουλο Διοικήσεως του Υπουρ¬ 
γείου. 

7. .Την υπογραφή 'των εγγράφων με τα οποία ζητείται η 

γνώμη της Νομικής Διευθύνσεως του Υπουργείου σε θέματα 
αρμοδιότητας του Υπουργείου. . 

Άρθρο 5. 

Αρμοδιότητες Διευθυντή Διοικητικού. 

Στο Διευθυντή Διοικητικού αναθέτουμε τις αναφερό- 
μενες στο άρθρο 4 αρμοδιότητες και επιπλέον' τις εξής : 

1. Την υπογραφή των κανονικών και αναρρωτικών αδειών 
των Προϊσταμένων Δ/νσεων, Επίσης τήν' υπογραφή τών 
αδειών άνευ αποδοχών μέχριίΐ ημερώνόλων των-υπαλλήλων. 

2. Την υπογραφή αποφάσεων και πράξέών για την ■■ανά¬ 
ληψη, έγκριση διάθεση δαπανών και τη μεταφορά πϊστώσεών, 


από τον κρατικό προϋπολογισμό, των. εντολών για εκτελέσεις 
έργων ή προμήθειες, για διενέργεια μειοδοτικών διαγωνισμών,, 
κατακύρωση των αποτελεσμάτων των διαγωνισμών και την 
υπογραφή των συμβάσεων που συνάπτονται καθώς και για την. 
έγκριση εκδόσεως χρηματικών ενταλμάτων προπληρωμής 
του Κρατικού προϋπολογισμού, εφ’όσον σ’όλες τις παραπάνω 
περιπτώσεις το ποσό είναι ανούτερο από 1.000.001 δρχ.και 
μέχρι 5.000.000 δρχ. 

3. Την υπογραφή των αποφάσεων -'για την παράταση της 
προθεσμίας αποδόσεως λογ/σμού και την αντικατάσταση τών 
υπολόγων των χρηματικών ενταλμάτων 'προπληρωμής που 
αναφέρονται στην προηγούμενη παράγραφο. 

4. Την υπογραφή των κοινοποιήσεων των : εγκϋκλίών 
διαταγών και τη διαβίβαση των εντολών μας και του Γεν. 
Γραμματέα που απευθύνονται στο προσωπικό. 

5. Την υπογραφή των εγγράφων με τα οποία κοινοποιού¬ 
νται κάθε·χρόνο η κατάσταση του άρθρου 8 του Ν. 1586/86 
και οι πίνακες μεταθετέών. 

6. Την υπογραφή των εγγράφων, με τα οποία κοινοποιού¬ 
νται στους ενδιαφερομένους Προεδρικά Διατάγματα ή απο¬ 
φάσεις μας ή Αποφάσεις του Γεν. Γραμματέα ή Αποφά¬ 
σεις Συλλογικών Οργάνων. 

7. Την υπογραφή των εγγράφων που απευθύνονται στο 
Υπουργείο Οικονομικών -και στις Υπηρεσίες Εντελλομένων 
Εξόδων και αφορούν τις πιστώσεις για μεταθέσεις, μετατά¬ 
ξεις, και λοιπές μεταβολές των υπαλλήλων. 

8. Την υπογραφή των πράξεων θεωρήσεως Καταστάσεως 
αποζημιώσεως που καταβάλλονται σε υπαλλήλους εκπροσώ¬ 
πους Νομικών Προσώπων ή Οργανισμών ή σε ιδιώτες για 
τη συμμετοχή τους στα ■ συμβούλια, Επιτροπές ή ομάδες 
εργασίας που λειτουργούν στο Υπουργείο Εργασίας. 

9. Την υπογραφή αποφάσεως κατανομής του ανώτατου, 
καθορισμένου κάθε χρόνο, μηνιαίου ορίου συνδιαλέξεων κάθε 
τηλεφωνικής σύνδεσης, καθώς και συμπληρωματικής τυχόν 
αποφάσεως για αύξηση του ανωτέρω ορίου. 

10. Την υπογραφή αποφάσεως καταλογισμού σε βάρος 
του υπευθύνου υπαλλήλου για τυχόν υπέρβαση του ανώτατου 
μηνιαίου ορίου τηλεφωνικών συνδιαλέξεων. 

Άρθρο 6. 

Αρμοδιότητες Διευθυντή 
Συλλογικών Σχέσεων και Διαφορών. 

Στο Διευθυντή της Δ/νσης Συλλογικών-Σχέσεων και Δια¬ 
φορών αναθέτουμε τις αναφερόμενες στο-άρθρο 4 αρμοδιό¬ 
τητες και επιπλέον την υπογραφή ερωτημάτων προς το 
Α.Σ.Ε. για κήρυξη υποχρεωτικής και παράταση ισχύος των 
Συλλογικών Συμβάσεων Εργασίας και Διαιτητικών Απο¬ 
φάσεων. 

Άρθρο 7. 

Αρμοδιότητες Διευθυντή Απασχόλησης. 

Στο Διευθυντή της Δ/νσης Απασχόλησης αναθέτουμε τις 
αναφερόμενες στο άρθρο 4 αρμοδιότητες και επιπλέον τις 

εξής : 

1. Την υπογραφή απόφασης για την έγκριση καταβολής 
από τον ΟΑΕΔ έκτακτης οικονομικής ενίσχυσης σε μη δι¬ 
καιούμενα -τακτικής -επιδότησης μεμονωμένα άνεργα άτομά 
και αποφυλακισμένους. 

2. Την υπογραφή εγγράφων με τα οποία ζητείται η γνώμη 
του ΑΣΕ για την έγκριση ή μη ομαδικών απολύσεων προσω¬ 
πικού επιχειρήσεων, καθώς και η γνώμη για τον καθορισμό 
του ποσοστού τών ομαδικών απολύσεων κάθε ημερολογιακού 
εξαμήνου. 

3. Την έγκριση μετάκλησής και άδειας εργασίας σε μέλη 
ξένων καλλιτεχνικών συγκροτημάτων. 

Άρθρο 8. 

Αρμοδιότητες Διευθυντών Επαγγελματικής Κατάρτισης. 

Στο Διευθυντή της Δ/νσης Επάγγελμάτικής Κατ /.ρτιχης 
αναθέτουμε τις αναφερόμενες -στο άρθρο· 4 "αρμοδιότητες κα ι 
επιπλέον τις εξής : 

1. Τον καθορισμό τύπου και περιεχομένου πιστοποιητικών 
επαγγελματικής κατάρτισης και μετεκπαίδευσης - επιμόρ¬ 
φωσης των εκπαιδευτικών μονάδων του ΟΑΕΔ (Ν. 709//7 
άρθρο 12). 

2. Τον καθορισμό αριθμού θέσεων πρακτικής άσκησης 
μαθητών των εκπαιδευτικών μονάδων μαθητείας σε φορείς 
του Δημόσιου Τομέα (Ν. 1566/85 άρθρο 94 παρ. 3). 

3. Τις αποφάσεις καθορισμού διάρκειας φοίτησης, ωρών 
διδασκαλίας και προσόντων υποψηφίων προγραμμάτων τα¬ 
χύρρυθμης επαγγελματικής κατάρτισης (ΤΕΚ) και μετεκ¬ 
παίδευσης - επιμόρφωσης εργαζομένων (Ν.Δ. 1104/72 άρθρο 
3) και ενεργού επαγγελματικού προσανατολισμού (Ν.Δ. 

1104/72 και Ν. 1346/83). 

4. Τον καθορισμό όρων και προϋποθέσεων στέγασης και 
σίτισης των μαθητών του ΟΑΕΔ στις εκπαιδευτικές μονάδες 
και στις μαθητικές εστίες του (Ν. 709/77 άρθρο 7). 

5. Τη θεώρηση ταυτοτήτων εφημεριδοπωλών (Α.Ν. 
1093/38 άρθρο 54). 

6. Την έγκριση χορήγησης υποτροφιών εξωτερικού από 

ΟΑΕΔ (Ν. 1346/83 άρθρο 16). ' 

7. Την έγκριση αποφάσεων του Δ.Σ. ΟΑΕΔ για κατα¬ 
βολή εκπαιδευτικού επιδόματος σε προστατευομένους του 
Ν. 1648/86 που παρακολουθούν προγράμματα Επαγγελ¬ 
ματικού Ποοσανατολισμού (Ν. 1346/8.3 άρθρο 15 και Ν. 
1404/83 άρθρο 50). 

8. Την επιδότηση μαθητών των εκπ/κών μονάδων Μαθη- 
τείαε του ΟΑΕΔ για πρακτική άσκηση σε επιχειρήσεις του 
Ιδ. Τομέα και ΟΤΑ (Ν. 1545/85 άρθρο 10). 

Άρθρο 9. 

Αρμοδιότητες Διευθυντή Εποπτείας Οργανισμών. 

Στο Διευθυντή της Δ/νσης Εποπτείας Οργανισμών ανα¬ 
θέτουμε τις αναφερόμενες στο άρθρο 4 αρμοδιότητες και επι¬ 
πλέον τις εξής : 

1. Την έγκριση, όπου απαιτείται, δαπανών (με εξαίρεση 
τις δαπάνες της παρ. 1 άρθρο 46 του Ν.Δ. 2698/53) των 
Οργανισμών, που εποπτεύονται από το Υπουργείο στα πλαί¬ 
σια των πιστώσεων του Προϋπολογισμού που έχουν εγκοιθεί, 
την έγκριση μεταφοράς πιστώσεο^ν ή εγγραφής συμπληροι- 
ματικών πιστώσεων του προϋπολογισμού των παραπάνω 
Οργανισμών καθώς και την έγκριση έκδοσης χρηματικών 
ενταλμάτων προπληρωμής τοον Οργανισμών αυτών, εφόσον 
σ’ όλες τις παραπάνω περιπτώσεις το ποσό είναι όχι ανούτερο 
από 10.000.000 δρχ. 

2. Την υπογραφή των αποφάσεων για την παράταση της 
προθεσμίας απόδοσης λογαριασμού και την αντικατάσταση 
των υπολόγων των παραπάνω χρηματικών ενταλμάτων προ¬ 
πληρωμής, μέχρι ποσού δρχ. 10.000.000. 

Άρθρο 10. 

Αρμοδιότητες Διευθυντή Υπηρεσίας Σχέσεων μετά των 
Ευρωπαϊκών Κοινοτήτων. 

Στο Διευθυντή της Υπηρεσίας Σχέσεων μετά των Ευρω¬ 
παϊκών Κοινοτήτων (ΥΣΕΚ), αναθέτουμε τις αναφερόμενες 
στο άρθρο 4 αρμοδιότητες και επιπλέον την υπογραφή των 
αιτήσεων με τις οποίες βεβαιώνεται η έναρξη πραγματοποίη¬ 
σης ή η πραγματοποίηση κατά 50% ή η ολοκλήρωση προ- 
γραμμάτων επαγγελματικής κατάρτισης εργατικού δυνα¬ 
μικού, τα οποία εκτελούνται από το Δημόσιο ή ΝΓΤΔΔ ή 
ΝΠΙΔ ή Ιδιωτικές Επιχειρήσεις της Χώρας μας και χρηματο¬ 
δοτούνται από το Ευρωπαϊκό Κοινωνικό Ταμείο. 

Άρθρο 11. 

Αρμοδιότητες Δ/ντή Οργάνωσης Επιθεωρήσεων 
Εργασίας. 

Στο Διευθυντή της Δ/νσης Οργάνοοσης Επιθεωρήσεων Ερ¬ 
γασίας αναθέτουμε τις αναφερόμενες στο άρθρο 4 αρμοδιό¬ 
τητες και επιπλέον τις εξής : 

1. Την υπογραφή των ερωτημάτων προς το Ανώτατο Συμ¬ 
βούλιο Εργασίας. 


2. Την κατάρτιση προγραμμάτων εκτέλεσης υπηρεσίας 
των υπαλλήλων τής Κεντρικής Υπηρεσίας κατά τις Κυρια¬ 
κές και εξαιρέσιμες ημέρες καθώς και για την πέρα από το 
νόμιμο ωράριο εργασίας ημερήσια απασχόληση τους. 

3. Των προτάσεων για τοποθετήσεις, αποσπάσεις, μετα¬ 
θέσεις και μετακινήσεις των διοικητικών υπαλλήλων των 
Επιθεωρήσειυν Εργασίας. 

4. Την παρακολούθηση της λειτουργίας των Επιθεωρή¬ 
σεων Εργασίας και την παροχή εντολών στους Επιθεωρη¬ 
τές Εργασίας για διενέργεια ελέγχων σε θέματα εύρυθμης 
λειτουργίας των περιφερειακών υπηρεσιών, ορθής εφαρμο¬ 
γής των διατάξεο/ν της Εργατικής Νομοθεσίας και εκτέλε¬ 
σης τιυν πάσης φύσεως ανατεθειμένων σ’ αυτές εντολών. 

5. Την έκδοση και υπογραφή των αδειών εργασίας αλ¬ 
λοδαπών που πρόκειται να απασχοληθούν σε περισσότερους 
από ένα νομούς. 

Άρθρο 12. 

Αρμοδιότητες Διευθυντή Δ/νσης Συνθηκών Εργασίας 

Στο Διευθυντή της Δ/νσης Συνθηκών Εργασίας αναθέ¬ 
τουμε τις αναφερόμενες στο άρθρο 4 αρμοδιότητες επιπλέον 
δε και την υπογραφή των εξής : 

1. Των προτάσεων για τοποθετήσεις, αποσπάσεις, μετα¬ 
θέσεις και μετακινήσεις τιυν Τεχνικών Υπαλλήλων των Επι¬ 
θεωρήσεων Εργασίας. 

2. Των εγκυκλίων και οδηγιών που αναφέρονται στην ορ¬ 
γάνωση της Τεχνικής και Ιατρικής Επιθεώρησης τόπων ερ¬ 
γασίας και την εφαρμογή των κανόνων υγιεινής και ασφα¬ 
λείας των εργαζομένων. 

3. Των εντολών για τη διενέργεια τεχνικών και υγειονο¬ 

μικών επιθεωρήσεων στους τόπους εργασίας, μετρήσεων και 
προσδιορισμού του εργασιακού περιβάλλοντος και κοινωνι¬ 
κής εργασίας. , 

4. Των αποφάσεων οργάνο/σης εκθεσεων και ομιλιών δια¬ 
φώτισης και ενημέρωσης σε θέματα πρόληψης ατυχημάτων, 
και 

5. Των αποφάσεων συγκρότησης επιτροπών πραγματο¬ 
γνωμοσύνης. 

Άρθρο 13. 

Αρμοδιότητες Τμηματαρχών. 

Στους Τμηματάρχες, Προϊσταμένους των Τμημάτων ανα¬ 
θέτουμε την υπογραφή των εξής αποφάσεων, πράξεων, εγ¬ 
γράφων κ.λπ. που αναφέρονται στις αρμοδιότητες του Τμή¬ 
ματός τους : 

1. Των εγγράφων προς Δημόσιες Αρχές ή I πηρεσίες η 
Ιδιώτες, με τα οποία παρέχονται ή ζητούνται πληροφορίες 
και στοιχεία ή διαβιβάζονται μεμονωμένες εντολες στις το¬ 
πικές περιφερειακές Υπηρεσίες για διενέργεια ελέγχου. 

2. Των εγγράφων με τα οποία ανακοινώνονται αποφάσεις 
που έχουν ληφθεί σε θέματα αρμοδιότητάς τους ή κοινοποι¬ 
ούνται Προεδρικά Διατάγματα ή άλλες Πράξεις με κανονι¬ 
στικό περιεχόμενο. 

3. Των διαβιβαστικών ή υπομνηστικών εγγράφων και των 
εγγράφων με τα οποία ενημερώνονται οι ενδιαφερόμενοι για 
την πορεία τιυν υποθέσεών τους. 

4. Των στατιστικών πινάκων και λοιπών στοιχείιυν που 
εκδίδονται και επαναλαμβάνονται περιοδικά, εφόσον έχει 
καθοριστεί εφάπαξ ο τόπος, η μορφή, ο βαθμός ασφαλείας 
και οι αποδέκτες. 

5. Των πράξεων Οεοιρησης αντιγράφων καθώς και των 
πράξεων με τις οποίες χαρακτηρίζονται «Αρχείο» διάφορά 
έγγραφα της αρμοδιότητάς τους. 

Άρθρο 14. 

Αρμοδιότητες Προϊσταμένου Τμήματος Προσωπικού. 

Στον Προϊστάμενο του Τμήματος Προσωπικού αναθέ¬ 
τουμε τις αναφερόμενες στο άρθρο 13 αρμοδιότητες και επι¬ 
πλέον την υπογραφή των εξής : 

1. Των εντολών για τη δημοσίευση στην Εφημερίδα της 
Κυβερνήσεως της περιλήψεως Προεδρικών Διαταγμάτων, 
Αποφάσεων και λοιπών πράξεοον. 

2. Την επικύρωση του γνησίου της υπογραφής των υπαλ¬ 
λήλων του Υπουργείου και των αποσπασμένων σ’ αυτό υπαλ¬ 
λήλων. 

3. Όλων των εγγράφων με τα οποία διαβιβάζονται δι- 
καιολογητικά συνταξιοδότησης υπαλλήλων. 

4. Των βεβαιώσεων για την υπαλληλική ιδιότητα και υπη¬ 
ρεσιακή κατάσταση των υπαλλήλων που υπηρετούν και ό¬ 
σων έχουν αποχωρήσει. 

5. Των εγγράφων με τα οποία ζητείται η βεβαίωση της 
Υπηρεσίας Εντελλομένων Εξόδων για την ύπαρξη πιστώ- 
σεως για οποιαδήποτε αιτία. 

6. Των πράξεων θεωρήσεως των βιβλιαρίων νοσηλείας 
των υπαλλήλων και της σχετικής αλληλογραφίας. 

7. Των πράξεων θεωρήσεως διαφόρων αντιγράφων, από 
τους ατομικούς φακέλους των υπαλλήλων, δικαιόλογητικών 
και εγγράφων. 

8. Των εγγράφων με τα οποία παραπέμπονται για υγειο¬ 
νομική εξέταση οι υπάλληλοι και οι υποψήφιοι για διορισμό, 
καθούς και για την εισαγωγή των υπαλλήλων σε Νοσοκο¬ 
μεία ή Κλινικές. 

9. Των βεβαιώσεων για την ακρίβεια της αντιγραφής των 
εμπιστευτικών εγγράφων και των τηλεφωνημάτων που κρυ- 
πτογραφούνται ή αποκρυπτογραφούνται. 

10. Την επικύρωση αντιγράφων των εισερχόμενων ή ε- 
ξερχόμενων εγγράφων εμπιστευτικών και κοινών. 

11. Τιυν ανακοινώσεων αποφάσεων που αναφέρονται στο 
διορισμό, προαγωγή, μετάταξη, μετάθεση, απόσπαση κ.λπ. 
των υπαλλήλων κάθε βαθμού. 

12. Των αποφάσεων για την προσαύξηση των αποδοχών 
των υπαλλήλων λόγω χρονοεπιδόματος και χορήγησης μι- 
σθολογίκών κλιμακίων για υπαλλήλους κάθε βαθμού. 

13. Των αποφάσεων για την αλλαγή του επωνύμου των 
υπαλλήλων κάθε βαθμού. 

14. Των αντιγράφουν από επίσημα στοιχεία των ατομι¬ 
κών φακέλων των υπαλλήλων καθώς και των πρακτικών 
των Υπηρεσιακών Συμβουλίων. 

15. Την υπογραφή των κανονικών και αναρρωτικών α¬ 
δειών όλων των υπαλλήλου εκτός των προϊσταμένων Δ/ν- 
σεων. 

Άρθρο 15. 

Αρμοδιότητες Προϊσταμένου Τμήματος Διοικητικής 
Μερίμνης. 

Στον Προϊστάμενο του Τμήματος Διοικητικής Μέριμνας 
αναθέτουμε τις αναφερόμενες στο άρθρο 15 αρμοδιότητες και 
επιπλέον την υπογραφή των εξής : 

1. Των αποφάσεων και πράξεων για την ανάληψη, έγκριση, 
διάθεση δαπανών και τη μεταφορά πιστώσεων από τον κρα¬ 
τικό προϋπολογισμό, των εντολών για εκτελέσεις έργων ή 
προμήθειες για διενέργεια μειοδοτικόν./ διαγωνισμών, κατα- 
κύρωση των αποτελεσμάτων των διαγωνισμών και την υπο¬ 
γραφή των συμβάσεων που συνάπτονται καθώς και για την 
έγκριση εκδόσεως χρηματικών ενταλμάτων προπληρωμής 
του Κρατικού Προϋπ/γισμού, εφόσον σ’ όλες τις παραπάνω 
περιπτώσεις το ποσό είναι κατώτερο του 1.000.000 δρχ. 

2. Των αποφάσεων για την παράταση της προθεσμίας απο- 
δόσεως λογαριασμού και την αντικατάσταση των υπολόγων 
των χρηματικών ενταλμάτων προπληρωμής που αναφέ- 
ρονται στην προηγούμενη παράγραφο. 

3. Των πράξεων θεωρήσεως των δικαιολογητικών όλων 
των δαπανών που έχουν εγκριθεί είτε από μας είτε από εξου¬ 
σιοδοτημένο από μας όργανο. 

4. Των βεβαιώσεων μισθοδοσίας προσωπικού και των 
πράξεων θεωρήσεως καταστάσεων αποζημιώσεως για υπε- 
ρωριακή εργασία καθώς και καταστάσεων πληρωμής ε¬ 
ξόδων κινήσεως. 

5. Των βεβαιώσεων των αποδοχών των υπαλλήλων και 
των σχετικών κρατήσεων. 

6. Των εντολών προς την Τράπεζα της Ελλάδας, για την 
έκδοση επιταγών ή εντολών σε δραχμές και σε συνάλλαγμα 
βάσει ενταλμάτων που εκδόθηκαν. 


7. Των εξουσιοδοτήσεων προς το αρμόδιο Ταμείο Πλη¬ 
ρωμών για την εξόφληση ή είσπραξη χρηματικών ενταλ¬ 
μάτων που εκδόθηκαν. 

8. Των κλήσεων για επιστροφή αποδοχών που καταβλή¬ 
θηκαν. 

9. Των εγγράφων με τα οποία αναζητούνται από τα α¬ 
σφαλιστικά Ταμεία κρατήσεις ή εισφορές των υπάλληλων 
που καταβλήθηκαν στα Ταμεία αυτά, αχρεώστητα. 

10. Των απαντητικών εγγράφων σε αναφορές υπηρεσιών 
του Υπουργείου ή υπαλλήλων σχετικά με τη μισθοδοσία του 
προσωπικού. 

11. Των εγγράφων και αποφάσεων χρεωπιστώσεως του 
υλικού του Υπουργείου, πάσης φύσεως καθώς και των πρά¬ 
ξεων θεωρήσεως λογ/σμών για δαπάνες ύδρευσης, φωτι¬ 
σμού, θέρμανσης, τηλεφωνικών, τηλετυπικών και τηλεγρα¬ 
φικοί τελούν, γραφικής ύλης, ειδούν καθαριότητας και κάθε 
είδους υλικού. 

12. Των αποφάσεων χρεωπιστώσεως της διαχειρίσεως 
υλικού κινήσεως των οχημάτων . του Υπουργείου. 

13. Τοίν εγγράφουν με τα οποία δίνεται εντολή για κίνηση 
ή επισκευή οχημάτων του Υπουργείου. 

Άρθρο 16. 

Αρμοδιότητες Προϊσταμένου Τμήματος Γραμματείας. 

Στον Προϊστάμενο του Τμήματος Γραμματείας της Δ/ν- 
σης Διοικητικού αναθέτουμε τις αναφερόμενες στο άρθρο 13 
αρμοδιότητες καθώς και την επικύρωση των αντιγράφων των 
εξερχύμενων από το Υπουργείο εγγράφων. 

Άρθρο 17. 

Γενικές Διατάξεις. 

1. Από τις αρμοδιότητες του Γενικού Γραμματέα εξαι* 
ρούνται : 

α) Όσες ανάγονται στην υπογραφή πράξεων με συναρ- 
μοδιότητα άλλου Υπουργού ή Υφυπουργού. 

β) Όσες αναφέρονται σε θέματα γενικότερης σημασίας 
κατά την κρίση του Γενικού Γραμματέα. 

γ) Η συγκρότηση και σύνθεση όλων των Συμβουλίων και 
Επιτροπών. 

2. Το περιεχόμενο όλων το^ν εγγράφων που υπογράφο¬ 
νται από το Γεν. Γραμματέα και τα Υπηρεσιακά Όργονα 
«Με εντολή Υπουργού)), πρέπει να κινείται μέσα στα πλαίσια 
της πολιτικής που καθορίζουμε, όσα δε έγγραφα απεικονί¬ 
ζουν την πολιτική γενικά και τη δραστηριότητα του Υπουρ¬ 
γείου, πρέπει να κοινοποιούνται στο Γραφείο Υπουργού καϊ 
Γεν. Γραμματέα. 

3. Όταν οι αρμόδιοι, σύμφωνα με τις προηγούμενες δια¬ 
τάξεις, θεωρήσουν ότι η φύση και η σοβαρότητα ενός εγ¬ 
γράφου επιβάλλει την έκδοσή του από ανώτερο όργανο, το 
σχετικό έγγραφο υπογράφεται από το ανώτερο αυτό όρ¬ 
γανό, κατά την κρίση του. 

4. Τα έγγραφα δικαιούνται να υπογράφουν και οι ιεραρ¬ 
χικά προϊστάμενοι των αρμόδιων, για την έκδοση των εγ¬ 
γράφων, υπαλλήλων. 

5. Κάθε έγγραφο που υπογράφεται από Δ/ντή και στο ο¬ 
ποίο έχει διατυπωθεί διαφωνία, υπογράφεται σε όλες τις 
περιπτώσεις από το Γενικό Γραμματέα. 

Άρθρο 18. 

Η απόφαση αυτή αρχίζει να ισχύει από την ημέρα που θα 
δημοσιευθεί στην Εφημερίδα της Κυβερνήσεως, οπότε παύει 
να ισχύει κάθε προηγούμενη απόφαση, που ρυθμίζει τα ί¬ 
δια θέματα. 

Η παρούσζ ν* ϊημοσιεΆεί στην Εφημερίδα της Κυβέρ¬ 
νησε ως. 

Αθήνα, 19 Οκτωβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑε 

ΕΦΗΜΕΡΕ ΤΗΣ-ΚΥΒ ΕΡΝΗ ΣΕΩΣ (ΤΕΥΧΟΣ ΔΕΎΤΕΡΟ) 


Αρ'.£. Α4/4715 (6) 


Καθορισμός προγράμματος ταχύρρυθμης εκπαίδευσης για¬ 
τρών για απόκτηση τίτλου Ιατρικής ειδικότητας Γενι¬ 
κής Ιατρικής. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις της-παρ. 4 του άρθρου-26'του Ν. 1397/ 
1983 «Εθνικό Σύστημα Υγείας» (ΦΕΚ Α 143/83). 

2. Την απόφαση αριθ. 7 της 49ης Ολομέλειας του Κε¬ 
ντρικού Συμβουλίου Υγείας, αποφασίζουμε : 

Καθορίζουμε το πρόγραμμα ταχύρρυθμης εκπαίδευσης 
γιατρών για την απόκτηση τίτλου ιατρικής'ειδικότητας Γε¬ 
νικής Ιατρικής, σύμφωνα με τη διάταξη του σχετικού (1), 
ως εξής : 

1. Το αντικείμενο της εκπαίδευσης είναι το ακόλουθο : 
α) 1 1/2 μήνα στην . Παθολογία και στην Καρδιολογία 
β) 1 μήνα στην Παιδιατρική 

γ) 1 1/2 μήνα στη Χειρουργική και Τραυματιολογία 
δ) 1 μήνα στη Μαιευτική 

ε) 1 μήνα στην Κοινωνική Ψυχιατρική - Παιδοψυχια- 
τρική.και στην Κοινωνική Ιατρική. 

2. Κατά.τη διάρκεια της εκπαίδευσης οι εκπαιδευόμενοι 
θα πρέπει να συμμετέχουν σε όλες τις δραστηριότητες του 
Τμήματος και να τους ανατίθεται η ευθύνη για τη διάγνωση 
και θεραπεία ασθενών, σύμφωνα με τις γνώσεις και ικανό- 
τητές τους. Επίσης οι εκπαιδευόμενοι θα πρέπει να συμμε¬ 
τέχουν ενεργά στα έκτακτα εξωτερικά ιατρεία του Νοσο¬ 
κομείου, όταν εφημερεύουν, και στα Τμήματα επειγόντων 
περιστατικών, έτσι ώστε να αποκτήσουν τις απαραίτητες 
γνώσεις και δεξιότητες για την αντιμετώπιση των οξέων 
επειγόντων περιστατικών. 

3. Κατά τη διάρκεια της εκπαίδευσης "στη Χειρουργική 
οι εκπαιδευόμενοι θα πρέπει να συμμετέχουν στα τακτικά 
εξωτερικά ιατρεία Οφθαλμολογίας και Ω.Ρ.Λ., και κατά 
τη διάρκεια της εκπαίδευσης στην Παθολογία στα τακτικά 
εξωτερικά ιατρεία Δερματολογίας, έτσι ούστε να αποκτήσουν 
τις απαραίτητες γνώσεις και δεξιότητες για τη φροντίδα 
των ασθενών που παρουσιάζονται στα Κέντρα Υγείας με 
προβλήματα που εμπίπτουν στα γνωστικά πεδία α-υτά και 
μπορούν να αντιμετωπισθούν σε επίπεδο Πρωτοβάθμιας 
περίθαλψης. 

4. Κατά τη διάρκεια της εκπαίδευσης στην Κοινωνική 
Ψυχιατρική - Παιδοψυχιατρική, οι εκπαιδευόμενοι θα πρέ¬ 
πει να εκπαιδεύονται σε θέματα Κοινωνικής Ιατρικής. 
(Στοιχεία Επιδημιολογίας, Προληπτικής Ιατρικής, απο¬ 
κατάσταση, κοινωνικοί παράγοντες και υγεία). 

5. Η εξάμηνη εκπαίδευση θα γίνεται στα Νοσοκομεία 
που ήδη έχουν ορισθεί για την εκπαίδευση στη Γενική Ια¬ 
τρική, ή και σε αυτά που θα ορισθούν μ.ε νεότερη απόφασή 
μας. , 

6. Οι εκπαιδευόμενοι θα τοποθετηθούν σε θέσεις υπερα¬ 
ρίθμων που θα συσταθούν ειδικά για το σκοπό αυτό. 

7. Οι Συντονιστές εκπαίδευσης που έχουν ήδη οριστεί 
στα Νοσοκομεία για την ειδικότητα αυτή, θα αναλάβουν και 
το συντονισμό της εκπαίδευσης τοιν γιατρών που θα τοπο¬ 
θετηθούν για την εξάμηνη εκπαίδευση. 

Μετά τη συμπλήρωση της εξάμηνης εκπαίδευσης οι για¬ 
τροί αυτοί λαμβάνουν τον τίτλο ειδικότητας Γενικής Ιατρι¬ 
κής χωρίς εξετάσεις, με απόφαση του οικείου Νομάρχη της 
κατοικίας -τους και με βάση το πιστοποιητικό άσκησης και 
απόδοσης που χορηγείται από την Επιστημονική Επιτροπή 
του Νοσοκομείου όπου μετεκπαιδεύτηκε ο γιατρός. 

Η απόφαση αυτή να δήμοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1987 

Ο ΥΠΟΥΡΓΟΙ 

ΓΙΑΝΝΗΣ ΦΛΩΡΟΣ 


Αρ-4. Μα/27079 (7) 


Έγκριση πρόσληψης προσωπικού στον Κρατικό Παιδικό 
Σταθμό Κυψέλης. 

Ο ΥΠΟΥΡΓΟΣ ΥΓΕΙΑΣ* ΠΡΟΝΟΙΑΣ 
ΚΑI - ΚΟIΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : 

α) Του άρθρου 9 του Ν. 1476/84 

β) Του άρθρου 5 Κεφ. Β' του Ν. 993/79. 

2. Την πράξη του Υπουργού Προεδρίας της Κυβέρνησης 
αριθ. 213/11.5.87. 

3. Τις απρόβλεπτες και επείγουσες ανάγκες του Σταθμού 
που δημιουργήθηκαν λόγο) έλλειψης μαγείρισσας και που 
δεν μπορούν να καλυφθούν από το υπάρχον προσωπικό ή με 
απόσπαση. 

4. Το απόσπασμα πρακτικού της αριθ. 19/25.9.87 συνε- 
δριάσεως του Δ.Σ. του Κ.Π.Σ. Κυψέλης. 

5. Το αριθ. 180/28.9.87 έγγραφο του Κ.Π.Σ. Κυψέλης. 

6. Την απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων 1358/87 
(ΦΕΚ 535/5.10.87 τ. Β'),. αποφασίζουμε : 

Ορίζουμε τον αριθμό του αναγκαιούντος .για πρόσληψη 
προσωπικού στον Κρατικό Παιδικό Σταθμό Κυψέλης σε 
μια (1) μαγείρισσα με σχέση εργασίας Ιδιωτικού Δικαίου, 
για χρονικό διάστημα.μέχρι οκτώ (8) μήνες και εγκρίνουμε 
την απόφαση του Διοικητικού Συμβουλίου του Κ.Π.Σ. Κυψέ¬ 
λη που πάρθηκε στηναριθ.19/25.9.87 συνεδρίασή για την προ¬ 
σωρινή πρόσληψη της Αναστασίας Καβαλιώτου, μαγείρισ¬ 
σας, από αναλήψεως υπηρεσίας, για την αντιμετώπιση των 
λειτουργικών αναγκών του Σταθμού. 

Η απόφαση αοτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 1987 

Ο ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 


Αρι·». Δ2ιτ / 26767 (8) 


Προσωρινή πρόσληψη προσωπικού στο Παράρτημα Π.Ι.- 
Κ.Π.Α. Οίας - -Θήρας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : 

α) Του άρθρου 9 του Ν. 1476/84 

β) Του άρθρου 5 του Κεφ. Β' του Ν. 993/79. 

2. Την Πράξη του Υπουργού Προεδρίας της Κυβέρνησης 
αριθ. 213/11.5.87. 

3. Το έγγραφο (πρόταση) του Π.ΕΚ.Π.Α. αριθ. 12075/ 
24.9.87. 

4. Τις απρόβλεπτες και επείγουσες Υπηρεσιακές ανά¬ 
γκες του Ιδρύματος. 

5. Το γεγονός ότι οι ανάγκες αυτές δεν μπορούν να κα¬ 
λυφθούν από το προσωπικό του Ιδρύματος ή με απόσπαση 
από άλλες υπηρεσίες. 

6. Κοινή απόφαση Πρωθυπουργού και Υπουργού Υγείας, 
Πρόνοιας και Κοινωνικών Ασφαλίσεων αριθ. 1358/1987 
(ΦΕΚ. 535/5.10.87 τ. Β'), αποφασίζουμε: 

Ορίζουμε τον αριθμό του αναγκαιούντος προσωπικού για 
την πρόσληψη στο Παράρτημα Π.Ι.Κ.Π.Α. Θίας - Θήρας 
σε μία (1) Βρεφονηπιοκόμο με σχέση εργασίας Ιδιωτικού 
Δικαίου και για χρονικό-διάστημα μέχρι οκτώ (8) μήνες 
και εγκρίνουμε την απόφαση του Διοικητικού Συμβουλίου 
του .Ιδρύματος αριθ. 25/9.9.87 για · την προσωρινή πρόσ¬ 
ληψη της Στυργιανής Καλέση ως Βρεφονηπιοκόμου στο 
Παράρτημα Π.Ι.Κ.Π.Α. Οίας-Θήρας μεσχέση εργασίας 

Ιδιωτικού Δικαίου ορισμένου χρόνου για- χρονικό διάστημα 
μέχρι οκτώ (8) μήνες με τον όρο ότι υπάρχει σχετική πί¬ 
στωση στον προϋπολογισμό του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτίοβρίου 1987 

Ο ΥΦΥΠΟΥΡΓΟΣ 

ΧΥΛΒΑ ΑΚΡΙΤΑ 


ΑριΒ. 93345 (9) 


Τόπος συνεδριάσεων του Ειρηνοδικείου Φαρκαδόνος πε¬ 
ριφέρειας του Πρωτοδικείου Τρικάλων. 

Ο ΑΐΝΤΙΠ ΡΟΕΔΡΟΣ ΤΗΣ ΚΥΒΕΡΝΗΣΗΣ. ΚΑΙ 
; Υ1ΠΟΤΡΙΓΟΒ ,ΔΙΚΜΟΕΙΥΝΗΣ 

Έχοντας υπόψη -:- 

1. Τις διατάξεις του άρθρου 250 του Οργανισμού των 
Δικαστηρίων και 

2. Τη με αριθμό 63/11.9.1987 αναφορά της Ειρηνοδίκου 
Φαρκαδόνος, αποφασίζουμε : 

Ορίζουμε τόπο συνεδριάσεων του ..Ειρηνοδικείου Φαρ¬ 
καδόνος περιφέρειας του. Πρωτοδικείου Τρικάλων, από 1ης 
Νοεμβρίου 1987 και εφεξής, το νέο κτίριο που βρίσκεται 
στη Φαρκαδόνα Τρικάλων ιδιοκτησίας του ΤΑΧΔίΚ 
αντί του μέχρι σήμερα ορισμένου Δημαρχιακού Καταστή¬ 
ματος Φαρκαδόνος. 

Η-απόφαση- αυτή να δημοσιευθεί .στην Εφημερίδα .της 
Κυβερνήσεως. 

Αθήνα, 16 Οκτωβρίου 1987 

Ο ΑΝΤΙΠΡΟΕΔΡΟΙ ΤΗΣ ΚΥΒΕΡΝΗΣΗΣ 
ΚΑΙ. ΥΠΟΥΡΓΟΣ. ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΒΓΑΣ 


ΑροΒ. Β1/649 (10.) 


Σύσταση -τομέων στο τμήμα Ιατρικής του Πανεπιστημίου 
Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕ Υ 1 Μ ΑΤ Ω Ν 
Έχοντας, υπόψη : 

1. Τις διατάξεις : α) του άρθρου 30 παρ. 4 του Νόμου. 
1268/82 (ΦΕΚ 87) και β) του άρθρου 48 παρ. 1 στ' του 
Νόμου 1404/83 (ΦΕΚ 173). 

2. Την απόφαση Η.5822/1987 «Αρμοδιότητες Υφυπουρ¬ 
γών ΥΠΕΠΘ»; (ΦΕΚ 528. ·Ι5'). 

3. Την αριθ. 1407/87 απόφαση του ΣΤΕ και 

4. Τη γνώμη της Γενικής Συνέλευσης του Τμήματος 
Ιατρικής του Πανεπιστημίου Θεσσαλονίκης (συνεδρίαση 
αριθ. 1/22.9.87), αποφασίζουμε : 

Στο Τμήμα Ιατρικής του Πανεπιστημίου Θεσσαλονίκης 
συνιστώνται οι ακόλουθοι τομείς : 

1. Τομέας Ανατομικής και Παθολογικής Ανατομικής, 
ο οποίος καλύπτει το γνωστικό αντικείμενο της Ανατομίας, 
της Ιστολογίας - Εμβρυολογίας, της Παθολογικής Ανατο¬ 
μικής και της Ιατροδικαστικής. 

2. Τομέας Φυσιολογίας - Φαρμακολογίας, ο οποίος κα¬ 
λύπτει το γνωστικό αντικείμενο της Φυσιολογίας και Φαρ¬ 
μακολογίας. 

3. Τομέας Βιολογικών Επιστημών και Προληπτικής Ια¬ 

τρικής ο οποίος καλύπτει το γνωστικό αντικείμενο της Ια¬ 
τρικής Βιολογίας, της Γενετικής, της Βιολογικής Χημείας, 
της Ιατρικής Μικροβιολογίας - Ανοσολογίας και της Υγιει¬ 
νής. , 

4. Τομέας Ακτινολογίας, Ιατρικής Φυσικής και Πλη¬ 
ροφορικής, ο οποίος καλύπτει το γνωστικό αντικείμενο της 


Ιατρικής Φυσικής, της Ιατρικής Στατιστικής, της Εισαγω¬ 
γής στην πληροφορική Η/Υ, της νΥκτινοδιαγνωστικής και 
της Κλινικής Ακτινολογίας. 

5. Τομέας Αισθητηρίιον Οργάνων, ο οποίος- καλύπτει το 
γνωστικό αντικείμενο της Ωτορινολαρυγγολογίας και της 
Οφθαλμολογίας. 

6. Τομέας Υγείας Παιδιού, ο οποίος καλύπτει το γνω¬ 
στικό αντικείμενο της Παιδιατρικής και της Χειρουργικής 
των Παίδων. 

7. Τομέας Νευροεπιστημών, ο οποίος καλύπτει το γνω¬ 
στικό αντικείμενο της Ψυχιατρικής, της - Νευρολογίας και 
της Νευροχειρουργικής. 

8. Τομέας .Χειρουργικής, ο οποίος καλύπτει-το γνωστικό 
αντικείμενο της Προπαιδευτικής Χειρουργικής, τής Χειρουρ¬ 
γικής, της Αναισθησιολογίας,' της Ουρολογίας, της Ορθο¬ 
πεδικής-και της Μαιευτικής - Γυναικολογίας: 

9. Τομέας Παθολογίας, ο οποίος καλύπτει το γνωστικό 
αντικείμενο της Προπαιδευτικής Εσωτερικής Παθολογίας, 
της -εσωτερικής Παθολογίας, της Πνευμονολογίας και 1 της 
Δερματολογίας. 

II -απόφαση αυτή” να--δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου Ύ987 

Ο ΥΦΥΠΟΥΡΓΟΣ 

ΓΙΑΝΝΗΣ . ΚΩΝΣΤΑΝΤΙΝΙΔΗΧ . 


Α ?·.$. 27693 (1.1) 


Διορισμός Μονομελούς Δικαιοδοτικού Οργάνου - Αθλη¬ 
τικού Δικαστή. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις : 

α) Του Α.Ν.397/68 «περί επανυστά'σεως Της ΓΓΑ και 
των αρμοδιοτήτοτν - αυτής». 

β) Του Ν.1558/26.7.85- «Κυβέρνηση και Κυβερνητικά 
Όργανα». 

2. Την ΥΥιουργική απόωαση 17970/25.7.86 (ΦΕΚ 532/ 

29.7.86 τ. Β'). 

3. Την κοινή απόφαση του Πρωθυπουργού και της Υ¬ 
πουργού Πολιτισμού αρ. Υ50/31.7.85 «Ανάθεση αρμοδιο¬ 
τήτων στους Υφυπουργούς Ιωσήφ Βαλυράκη κ.λπ.». 

4. Την Υπουργική απόφαση 21506/10.9.87 (ΦΕΚ 574/ 

10.9.86 τ. Β'). 

5. Το έγγραφο 6356/19.10.87 του Εφετείου Αθηνών, 
αποφασίζουμε : 

Διορίζουμε, - ως -Μονομελές Δικαιοδοτικό-Όργανο - Α¬ 
θλητικό Δικαστή· τον Εφέτη' Αθηνών Κων/να Ντόβα,· σε αντι¬ 
κατάσταση του Εφέτη Κών/νου Κόντου που παραιτήθηκε; 

Η θητεία του παραπάνω λήγει ταυτόχρονα με τη θητεία 
των λοιπών Δικαιοδοτικών Οργάνων που διορίστηκαν με 
την 21506/10.9.87 Υπουργική απόφαση. 

Η απόφαση αυτή, που ισχύει από την ημερομηνία υπο¬ 
γραφής της, να δημοσιευθεί στην Εφημερίδα της Κυβερ- 
νήσεο;ς. 

Αθήνα, 21 Οκτωβρίου 1987 

Ο ΥΦΥΠΟΥΡΓΟΣ 

ΣΗΦΗΧ ΒΑΛΥΡΑΚΗΣ 


Αρ-!·©. Τ ΠΕΠΥ7.1368 (12) 


Τροποποίηση της 18680/620/29.4.1986 κοινής απόφασης 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη : 

1. Τις διατάξεις : 


5412 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Του άρθρου 13 του Ν.1232/1982 (ΦΕΚ 22Α). 
β) Της παρ. 5 του άρθρου 19 του Ν. 1476/1984 (ΦΕΚ 
136/Α) όπως τροποποιήθηκαν με την παο. 5 του άρθρου 76 
του Ν.1566/1985 (ΦΕΚ 167 /Α). 

γ) Της απόφασης του Υπουργού Προεδρίας της Κυβέρ¬ 
νησης αριθ. ΔΙΟΔ/Φ7/195/9412/27.10.1986 (ΦΕΚ734/Β'). 

2. Την απόφαση του Πρωθυπουργού και του Υπουργού 
Οικονομικών αριθ. 2359/1987 (ΦΕΚ 81 Β/1987) «Ανάθεση 
αρμοδιοτήτων στον Υφυπουργό Οικονομικών», αποφασίζουμε: 

Τροποποιούμε την παράγραφο της Κοινής Απόφασης 
αριθ. 18680/620/29.4.1986 του Υ'φυπουργού Προεδρίας 
της Κυβέρνησης, του Αναπληρωτή Υπουργού Οικονομικών 
και του Υπουργού Εμπορίου περί «σύστασης Επιτροπής 
με τίτλο Επιτροπή Χειρισμών και Διαπραγμάτευσης του 
τρόπου πληρωμής εισαγομένων ειδών» που αναφέρεται στη 
σύνθεση της Επιτροπής και ορίζουμε Πρόεδρο αυτής το Γε¬ 
νικό Γραμματέα του Υπουργείου Εμπορίου αντί του Ειδικού 
Γραμματέα Εξωτερικού Εμπορίου. 

Κατά τα λοιπά ισχύουν τα οριζόμενα από την προαναφε- 
ρόμενη κοινή απόφαση αριθ. 18680/620/29.4.1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠΥΡΟΣ ΚΑΛΟΥΔΗΣ 

ΕΜΠΟΡΙΟΥ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 


Αριί. 1421.4/2/87 (13) 


Τροποποίηση της Απόφασης Υπουργού Εμπορικής Ναυτι¬ 
λίας 63611/79/27,6.79 «περί ισοδυναμίας των πνευστών 
σωσιβίων σχεδιών με τις σωσίβιες λέμβους για ορισμέ¬ 
νες κατηγορίες πλοίων», όπως τροποποιήθηκε και συ¬ 
μπληρώθηκε με τις αποφάσειε ΥΕΝ 1421.4/84/8.2.84 
και 1421.4/87/18.3.1987. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Το άρθρο 7 του Ν.1045/1980 (ΦΕΚ 95 Α/80) «περί 
κυρώσεως της υπογραφείσης εις Λονδίνο διεθνούς συμβά- 
σεως «περί ασφαλείας της ανθρώπινης ζωής εν θαλάσση 
1974» και περί άλλων τινών διατάξεων». 

& 2. Το άρθρο 2 του Ν.1159/1981 (ΦΕΚ 142 Α/81) «περί 
κυρώσεως του υπογραφέντος εις Λονδίνο Πρωτοκόλλου 
1978 του αφορώντος εις την διεθνή σύμβασιν «περί ασφα¬ 


λείας της ανθρώπινης ζωής εν θαλάσση 1974» και περί άλ¬ 
λων τινών διατάξει·»/». 

3. Ί ο άρθρο 44 παρ. 1 του Κανονισμού «περί σωστι- 
κών μέσων των πλοίων» που εγκρίθηκε με το Β.Δ.36/1967 
(ΦΕΚ 9 Α/1967), αποφασίζουμε : 

Άρθρο μόνο. 

Η παράγραφος 2 του άρθρου 3 της Απόφασης Υπουργού 
Εμπορικής Ναυτιλίας αριθ. 63611/79/27.6.79 (ΦΕΚ 742/ 
Β/4.9.79), όπως αυτή τροποποιήθηκε και συμπληρώθηκε 
με τις Αποφάσεις Υπουργού Εμπορικής Ναυτιλίας αριθ. 
1421.4/84/8.2.84 (ΦΕΚ 97Β/24.2.84) και 1421.4/87/ 
18.3.87 (ΦΕΚ 230/Β/7.5.87 τροποποιείται ως εξής : 

«2. Σε επιβατηγά πλοία που εκτελούν πλόες μεγάλης 
και μικρής ακτοπλοΐας, τα οποία έχουν συντελεστή στεγα¬ 
νής υποδιαίρεσης μεγαλύτερο του 0,5, οι πνευστές.σωσίβιες 
σχεδίες καθαιρουμένου τύπου αναγνωρίζονται ως ισοδύναμες 
προς τις σωσίβιες λέμβους μέχρι ποσοστού 30 % του συ¬ 
νολικού αριθμού των επιβαινόντων και οι πνευστές σωσίβιες 
σχεδίες ριπτομένου τύπου αναγνωρίζονται ως ισοδύναμες 
προς τις σωσίβιες λέμβους μέχρι ποσοστού 20% του συνο¬ 
λικού αριθμού των επιβαινόντων, υπό τον όρο ότι τηρούνται 
οι παρακάτω προϋποθέσεις : 

α) Σε πλοία μήκους άνω των 58μ. θα υπάρχουν δύο του¬ 
λάχιστον σωσίβιες λέμβοι σε κάθε πλευρά. 

β) Σε πλοία μήκους κάτω των 58μ. θα υπάρχει μία του¬ 
λάχιστον σωσίβια λέμβος σε κάθε πλευρά. 

γ) Οι παραπάνω σωσίβιες λέμβοι θα πληρούν τις ειδικές 
απαιτήσεις που προβλέπονται για την κατηγορία του πλοίου 
από τον Κανονισμό περί σωστικών μέσων των πλοίων. 

δ) Οι σωσίβιες λέμβοι, μαζί με τις σωσίβιες σχεδίες κα- 
θαιρουμένου και ριπτομένου τύπου θα παρέχουν πλήρη κά¬ 
λυψη για το σύνολο των επιβαινόντων. 

ε) Επιπλέον των σωσιβίων σχεδιών του προηγουμένου 
εδαφίου (δ), θα υπάρχουν επιπρόσθετες σωσίβιες σχεδίες 
ριπτομένου τύπου που θα παρέχουν κάλυψη σε ποσοστό 10 % 
του συνολικού αριθμού των επιβαινόντων, καθώς επίσης 
και πλευστικές συσκευές, σε ποσοστό όχι μεγαλύτερο από 
10% του συνολικού αριθμού των επιβαινόντο»/. 

στ) Για τον υπολογισμό της στεγανής υποδιαίρεσης ο 
συντελεστής διαχωρητότητας θα υπολογίζεται σύμφωνα με 
το άρθρο 5 του Β.Δ.611/67 (ΦΕΚ 184/Α/67) «περί στε¬ 
γανής υποδιαίρεσης και ευσταθείας επιβατηγών πλοίων σε 
περίπτωση βλάβης». 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

II παρούτα να δημοτιευΦεί ττην Εφημερίδα τη; ΚΆϊ: · 
νήτεως. 

Πειραιάς, 9 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟΤΟ ΕΘΝΙΚΟ ΤΥΠΟΓΡΑΦΕΙΟ 


